KOMMISSIONENS BESLUTNING af 5. september 1996 om godkendelse af metoder til klassificering af svinekroppe i Finland (Kun den finske udgave er autentisk) (96/550/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), senest ændret ved forordning (EF) nr. 3513/93 (2), særlig artikel 5, stk. 2, og
ud fra følgende betragtninger:
Efter artikel 2, stk. 3, i forordning (EØF) nr. 3220/84 skal klassificering af svinekroppe ske ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele; kun klassificeringsmetoder med en vis maksimal tolerance for statistiske beregningsfejl kan godkendes; denne tolerance er fastsat i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesskabets handelsklasseskema for svinekroppe (3), ændret ved forordning (EF) nr. 3127/94 (4);
den finske regering har indgivet ansøgning til Kommissionen om godkendelse af brug af to metoder til klassificering af svinekroppe, og de oplysninger, der kræves efter artikel 3 i forordning (EØF) nr. 2967/85, er blevet meddelt; en gennemgang af ansøgningen har vist, at betingelserne for godkendelse af de to klassificeringsmetoder er opfyldt;
de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
Brugen af følgende metoder til klassificering af svinekroppe i Finland i henhold til forordning (EØF) nr. 3220/84 godkendes:
- udstyret benævnt »Hennessy Grading Probe« (HGP4) med tilhørende beregningsmetode, hvis enkeltheder er anført i del 1 i bilaget
- metoden benævnt »Intrascope/Optical Probe« med tilhørende beregningsmetode, hvis enkeltheder er anført i del 2 i bilaget.
Artikel 2
Udstyr eller beregningsmetoder må ikke ændres.
Artikel 3
Denne beslutning er rettet til Republikken Finland.
Udfærdiget i Bruxelles, den 5. september 1996.